62024TO0324_INF
Определение на председателя на Общия съд от 22 ноември 2024 г. —UniCredit/ЕЦБ
(Дело T‑324/24 R)
„Обезпечително производство — Икономическа и парична политика — Пруденциален надзор над кредитните институции — Регламент (ЕС) № 1024/2013 — Определяне на пруденциалните изисквания — Молба за спиране на изпълнението — Липса на неотложност — Липса на fumus boni juris — Претегляне на интересите“
1.
Обезпечително производство — Условия за допустимост — Молба — Изисквания за форма — Излагане на основанията, които на пръв поглед обосновават необходимостта от постановяване на поисканите мерки — Преценка на съдията по обезпечителното производство само въз основа на информацията, предоставена в производството по молбата за допускане на обезпечение
(членове 278 и 279 ДФЕС; Процедурен правилник на Съда, член 156, параграф 4)
(вж. т. 33, 34 и 107)
2.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над кредитните институции — Конкретни задачи, предоставени на Европейската централна банка (ЕЦБ) — Извършван от ЕЦБ пруденциален анализ — Обхват — Анализ с прогнозен характер — Широка свобода на преценка на ЕЦБ, която ѝ позволява да действа въз основа на нелишени от правдоподобност хипотези
(Регламент № 1024/2013 на Съвета)
(вж. т. 53)
3.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над кредитните институции — Конкретни задачи, предоставени на Европейската централна банка (ЕЦБ) — Обхват — Упражняване на надзорна задача на консолидирана база на равнището на банковата група или финансовия конгломерат, към които принадлежи кредитната институция — Допустимост
(Регламент № 1024/2013 на Съвета, съображение 26 и член 16)
(вж. т. 99 и 100)
4.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Финансова вреда — Положение, което може да застраши съществуването на дружеството ищец/жалбоподател — Тежест на доказване — Необходимост от предоставяне на информация, която да позволява да се определи точно цифровото изражение на възможната имуществена вреда
(членове 278 и 279 ДФЕС)
(вж. т. 118—120)
Диспозитив
1)
Отхвърля молбата за допускане на обезпечение.
2)
Не се произнася по съдебните разноски.